Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
Mmebusɛm 1:1-33
1 Israel hene+ Solomon,+ Dawid+ ba no mmebusɛm+ ni;2 sɛ nnipa mfa nhu nyansa+ ne nteɛso,+ mfa nhu nsɛm a emu dɔ+ mu,3 mfa nnya nteɛso+ a ɛma nhumu,+ trenee,+ atemmu+ ne teeyɛ,+4 na ogyimfo mfa nsua anitew,+ na aberante nnya nimdeɛ+ na ɔmfa adwene.+5 Onyansafo betie na ne nimdeɛ adɔɔso,+ na onimdefo anya akwankyerɛ pa,+6 ate mmɛ ne kasakoa+ ne anyansafo nsɛm+ ne aborɔme ase.+7 Yehowa suro ne nimdeɛ mfiase.+ Nkwasea bu nyansa ne nteɛso animtiaa.+8 Me ba, tie wo papa nteɛso,+ na mpo wo maame mmara.+9 Efisɛ ɛte sɛ nhwiren abotiri fɛfɛ a ɛbɔ wo ti+ ne kɔnmuade a ɛyɛ fɛ wɔ wo kɔn mu.+10 Me ba, sɛ abɔnefo pɛ sɛ wɔdaadaa wo a, mpene.+11 Wɔbɛka sɛ: “Bra ma yɛnkɔ. Ma yenkohintaw nhwie mogya ngu.+ Ma yɛnkɔtɛw wɔn a wɔn ho nni asɛm kwa.+12 Ma yɛmmemene wɔn anikan+ te sɛ nea wɔrekɔ Adamoa* mu,+ ma yɛmmene wɔn prɛko te sɛ nea wɔrekɔ amoa mu.+13 Ma yɛnhwehwɛ nneɛma a ne bo yɛ den nyinaa bi.+ Ma yɛmfa asade+ nhyɛ yɛn afie mã.14 Bra bɛka yɛn ho, na yɛn nyinaa nnya sika kotoku biako.”+15 Sɛ wɔka saa a, me ba, wo ne wɔn nnkɔ.+ Nkɔfa wɔn kwan so.+16 Wɔn nan yɛ hare kodi bɔne,+ na wotu mmirika kɔka mogya gu.+17 Sɛ wɔde atena sum nnomaa afiri ma wohu a, ɛyɛ kwa.+18 Enti wɔtɛw wɔn hwehwɛ wɔn mogya;+ wohintaw hwehwɛ wɔn kra.+19 Saa na obiara a ɔpɛ mfaso bɔne+ no akwan te. Ɛma wɔn kra fi wɔn nsa.+20 Nyansa+ teɛm daa wɔ mmorɔn so.+ Ɛma ne nne so daa wɔ mmɔnten so.+21 Ɛteɛm wɔ guam.+ Ɛka ne nsɛm wɔ kurow apon ano sɛ:+22 “Agyimfo, mobɛpɛ agyimisɛm akosi da bɛn?+ Na mo, afɛwdifo, mubedi fɛw akosi da bɛn?+ Na mo, nkwasea, mubekyi nimdeɛ akosi da bɛn?+23 Sɛ mekasa kyerɛ mo a, muntie na monsesa mo akwan.+ Ɛno na mɛma mo me tumi+ na mama moahu me nsɛm.+24 Esiane sɛ mafrɛ na moantie,+ mateɛ me nsa na obiara ammua,+25 na moamfa m’afotu anyɛ hwee,+ na moapo me kasakyerɛ nti,+26 me nso sɛ muhu amane a mɛserew mo,+ na nea musuro ba mo so a, medi mo ho fɛw,+27 sɛ nea musuro ba mo so sɛ ahum, na mo amanehunu ba sɛ mframa dennen,+ na ɔhaw ne abɛbrɛsɛ ba mo so+ a, medi mo ho fɛw.28 Saa bere no wɔbɛkɔ so afrɛ me, na merennye so;+ wobekyin ahwehwɛ me, na wɔrenhu me,+29 efisɛ wokyii nimdeɛ+ na wɔampɛ Yehowa suro.+30 Wɔantie m’afotu,+ na me kasakyerɛ nso, wɔamfa anyɛ hwee.+31 Enti wobedi wɔn kwan so aba,+ na wɔn agyina a wotutui amee wɔn.+32 Na agyimfo akobɔsɛm+ bekum wɔn,+ na nkwasea ahohwisɛm bɛsɛe wɔn.+33 Nea otie me no de, ɔbɛtena hɔ komm+ na ne ho adwo no a onsuro mmusu.”+
twi_Latn twi_Latn twi_Latn twi_Latn